VENDIM
Nr. 213, datë 20.4.2018

PËR NJË SHTESË FONDI NË BUXHETIN E VITIT 2018, MIRATUAR PËR MINISTRINË E INFRASTRUKTURËS DHE ENERGJISË, NË FORMËN E TRANSFERTËS PËR AUTORITETIN E MEDIAVE AUDIOVIZIVE (AMA) 

Në mbështetje të nenit 100 të Kushtetutës dhe të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, si dhe të nenit 13, të ligjit nr. 109/2017, “Për buxhetin e vitit 2018”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Ministrisë së Infrastrukturës dhe Energjisë, në buxhetin e miratuar për vitin 2018, t’i shtohet fondi prej 80 000 000 (tetëdhjetë milionë) lekësh, në zërin “Shpenzime korrente”, në programin “Planifikim, menaxhim, administrim”.
2. Ky fond do t’i akordohet në formën e transfertës Autoritetit të Mediave Audiovizive dhe do të përdoret për vijimin e financimit të organizimit të fushatës për informimin e publikut për kalimin e transmetimeve analoge në transmetime digjitale. 
3. Fondi i përcaktuar në pikën 1, të këtij vendimi, përballohet nga fondi rezervë i buxhetit të shtetit, miratuar për vitin 2018. 
4..Ngarkohen Ministria e Infrastrukturës dhe Energjisë dhe Ministria e Financave dhe Ekonomisë dhe Autoriteti i Mediave Audiovizive për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

